Viqar ul-Umara

Viqar ul-Umara (født 13. august 1856 i Hyderabad, død 15. februar 1902) var en hyderabadsk adels- og tjenestemann. Han var diwan eller statsminister i staten Hyderabad fra 1893 til 1901.

Viqar ul-Umara kom fra den framstående Paigah-familien og hadde nære bånd til nizamdynastiet, herskerne over Hyderabad. Han var gift med en søster av nizam Mahbub Ali Khan. Etter at han fikk bygget Falaknuma-slottet, ble det gitt som seremoniell gave til nizamen.

I 1893 ble det innført reformer i statsledelsen i Hyderabad og et regjeringsråd ble innført. Diwanen ledet dette, og Viqar ul-Umara ble utnevnt til denne stillingen. I 1901 ble han syk og Kishen Pershad fungerte som statsminister et års tid inntil Viqar ul-Umara døde, og Kishen Pershad overtok da statsministerposten på fast basis.

Viqar ul-Umara var ridderkommandør av Den indiske imperieordenen og mottok medaljen Kaisar-i-Hind.

Referanser 

Hyderabad (fyrstestat)
Indiske politikere
Personer fra Hyderabad i India
Fødsler i 1856
Dødsfall i 1902